རྒྱ་གར་སྐད་དུ། ཨ་མྲྀ་ཏ་སིདྡྷི་མུ་ལ་པ་ཏི། བོད་སྐད་དུ། འཆི་མེད་གྲུབ་པ་ཞེས་བྱ་བའི་
རྩ་བ། དབུ་གཅད་སྤྱན་གསུམ་དམར་བའི་མདོག་འཛིན་ཅིང་། །འཆི་བའི་འཇིགས་སེལ་རྣལ་
འབྱོར་མ་དང་རྣལ་འབྱོར་པའི། །ཕྱག་རྒྱ་དེ་བཞིན་བཱིར་ཝ་རྒྱུད་པར་འཛིན། །དྲག་པོའི་ཁམས་
ཀྱི་སྟོབས་ལྡན་དེ་ལ་འདུད། །ཕྱི་ལ་དཔལ་ལྡན་རྡོ་རྗེ་རྣལ་འབྱོར་མ། །སྟོང་ཉིད་སྙིང་རྗེའི་བདག་
431

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཉིད་ན། །ཁམས་གསུམ་པ་ཡི་ངོ་བོ་ཉིད། །བསྐལ་བའི་མེ་ལྟར་འབར་བའི་འོད། །ཕྱག་རྒྱ་ཆེན་
པོ་རྣམ་བཤད་པ། །རྒྱུད་རྣམས་ཀུན་ཏུ་སྦས་པའི་དོན། །མེ་ནི་གང་གིས་ཐོབ་པ་ཡིས། །ལྷ་རྣམས་
ཀུན་གྱིས་མཆོད་པར་འགྱུར། །སྐྱེ་བ་བྱེ་བ་སྟོང་དག་ཏུ། །ལེགས་ལས་རྒྱ་ཆེན་རྣམ་བྱས་པས། །
དེ་ཐོག་འཁོར་བའི་རྒྱ་མཚོ་ལས། །ཕ་རོལ་ཏུ་ནི་རྣལ་འབྱོར་འགྲོ། །ཆོས་དང་ལོངས་སྤྱོད་སྤྲུལ་བ་
དང་། །བདེ་བ་ཆེན་པོའི་འཁོར་ལོ་ནི། །མི་སྐྲག་པ་དང་རྒྱུན་ཆད་མེད། །ནུབ་ཀྱི་རྩ་རུ་བསྐུལ་
བྱས་པས། །ས་ཡི་དཀྱིལ་འཁོར་བསྒྲུབ་པར་བྱ། །ཧཱུཾ་གིས་རླུང་གི་དཀྱིལ་འཁོར་ནི། །གྱེན་དུ་
དྲངས་པས་འདུལ་བར་བྱེད། །རྩ་བའི་དཀྱིལ་འཁོར་དབྱེར་བ་ཡིས། །མ་ནི་སུ་དུ་ཀེ་རུ་བྱ། །དེས་
ནི་ཆུ་ཡི་དཀྱིལ་འཁོར་ཐུལ། །རྟག་པ་དང་ནི་མི་རྟག་དང་། །འཁོར་བ་དང་ནི་མྱ་ངན་འདས། །
སྐྲག་པ་མེད་ཅིང་ཐུལ་བར་འགྱུར། །རྒྱུན་ཆད་མེད་པའི་དཀྱིལ་འཁོར་གྱིས། །རིགས་དྲུག་
འཁོར་བའི་འཁོར་བ་འདུག །ཐོག་མར་གཡས་ཀྱི་མིག་ཏུ་ནི། །རྣལ་འབྱོར་མ་ནི་ཆེན་མོ་སྒོམ། །
དབུགས་རྣམས་ཐམས་ཅད་སྡུད་པར་བྱེད། །གཡོན་གྱི་ངོས་ནི་ལ་ལ་ན། །དེ་ཡང་དེ་བཞིན་བསྡུ་
བ་འཆིས། །དབུ་མའི་རྩ་རུ་བཙུད་བྱེད་དེ། །ཞེན་པ་དང་ནི་གདུང་བ་སྤང་། །སྐྱོན་རྣམས་གང་
གིས་མི་ཤེས་ཤིང་། །ཐིག་ལེ་ནཱ་ད་རྣམ་པར་སྤངས། །འབྱུང་བོ་རྣམས་ཀྱིས་བཀུར་སྟི་བྱེད། །འདི་
ནི་ལུས་ཀྱི་དབྱེ་བ་འོ། །གཡོན་པའི་རྟིང་བས་བཤང་ལམ་བཀག །རྩ་བ་དམ་དུ་རྣམ་པར་གནན། །
རྩ་སྒོ་གཉིས་ནི་དམ་དུ་བསྡམས། །གཡས་པ་ཅུང་ཟད་བརྐྱང་བར་བྱ། །སྟན་ལ་ལེགས་པར་
འདུག་བྱས་ཏེ། །སྙིང་ག་ཨོག་མས་མནན་པར་བྱ། །རྐང་བ་བཞི་བར་སེམས་ནི་བསྡུ། །རླུང་ནི་
བསྡམ་པ་བརྩམ་པར་བྱ། །ཉི་ཟླ་གཉིས་ནི་གཅད་པར་བྱ། །དེ་ལྟར་བྱས་པས་རླུང་རྣམས་འགོག །
བཤང་ལམ་འཁོར་ལོ་གྱེན་དུ་ཟློག །ཐིག་ལེ་སྒྲ་བཅས་གྱེན་དུ་དྲང་། །རྩ་རྣམས་ཐམས་ཅད་རབ་
ཏུ་གཡོ། །མཆོག་གི་རྩ་ནི་གྱེནདུ་འོ། །ལུས་ངག་ཡིད་གསུམ་སྦྱོར་བ་ཡིས། །སྐུ་གསུང་ཐུགས་
432

།ནི་གུ་མའི་གདམས་ངག་སྐོར་བཞུགས་སོ། །
པི
།
ནི་སྒྲུབ་པ་ཡིན། །གོམས་པ་བརྟན་པར་གྱུར་པ་ཡིས། །རང་གི་མེ་ནི་གསལ་བ་འོ། །ཕྱག་རྒྱ་འདི་
ཡིས་ཐམས་ཅད་དུས། །རྣལ་འབྱོར་པ་ནི་ངེས་པར་འགྲོ། །འདི་ནི་ཁ་སྦྱོར་སྦྱོར་བ་སྟེ། །རྩ་བའི་
སྡོམ་པར་འདོད་པ་འོ། །འདི་ནི་རླུང་གི་སྦྱོར་བ་ཡིན། །མཁས་པ་རྣམས་ཀྱིས་དེ་སྒྲུབ་བོ། །ཕྱག་
རྒྱ་གཉིས་སུ་ཤེས་བྱ་སྟེ། །ཇི་བཞིན་སྡོམ་པ་ཆོ་གས་ཤེས། །ཛོ་ཀི་ལྷ་མོའི་ཕྱག་རྒྱ་ཡིན། །ལིང་
གའི་ཕྱག་རྒྱ་ལྷ་སྦྱིན་ནོ། །སྦྱོར་བའི་རིམ་པས་ཞུགས་པར་བྱ། །ཕོ་དང་མོ་ཡི་སྦྱོར་བ་ལས། །ཕྱི་
རོལ་ཏུ་ནི་སྐྱེ་བ་འབྱུང་། །ཇི་བཞིན་སྦྱོར་བ་དེ་གཉིས་ཀྱིས། །སྐྱོ་བ་ནང་དུ་གསད་པར་བྱ། །རྩ་ནི་
ཡོན་ཏན་གཟུགས་ཅན་ཏེ། །སྐྱེས་པ་མེད་ན་འབྲས་བུ་མེད། །ཕྱག་རྒྱ་ཆེ་དང་བསྡམ་པ་ཆེ། །དབྱེ་
བ་མེད་ན་འབྲས་བུ་མེད། །རླུང་གི་འཁོར་ལོ་གཅིག་ཏུ་བསྡུ། །ཇི་སྲིད་བསྡམ་པ་བཞིན་དུ་བྱ། །
རྣལ་འབྱོར་པ་ཡིས་གཞིག་པར་བྱ། །རང་གི་རླུང་སེམས་གཞིག་པར་བྱ། །རླུང་གི་སྟོབས་དང་
ལྡན་བྱས་ལ། །དབུ་མའི་སྒོ་རུ་གཞིག་པར་བྱ། །སྦྱོར་བའི་རིམ་པས་གཞིག་པར་བྱ། །འཁོར་ལོ་
བཞི་ཡི་རླུང་གིས་དབུག །ལག་པ་ལིང་ག་བསྡམས་བྱས་ཏེ། །རྐང་བ་གཉིས་ནི་སྟེང་དུ་མནན། །
རྩེ་མོ་གཉིས་ནི་ས་ལ་ཟུག །བརྟན་པར་བརླ་ལ་གདབ་པར་བྱ། །ཇི་སྲིད་ཐུབ་ཚད་སྤྲུག་པར་བྱ། །
རླུང་གི་རླུང་ནི་གཞིག་པར་བྱེད། །རླུང་གིས་རླུང་ནི་བསྣུན་པར་བྱ། །རླུང་གིས་རླུང་ནི་གསད་
པར་བྱ། །རླུང་གིས་ཡོངས་སུ་ཁྱབ་པ་ཡིས། །རླུང་གིས་དངོས་གྲུབ་ཐམས་ཅད་སྦྱིན། །རླུང་གིས་
འཆི་བ་མེད་པར་འགྱུར། །དེ་ལ་བདུད་རྩི་གྲུབ་པ་ཞེས། །བཱིར་ཝ་བ་ཡིས་གསུངས་པ་ཡིན། །
ལེགས་བསྡམ་ལུས་ནི་ལས་ཡིན་ནོ། །ལྷུན་པོ་ཡི་ནི་བར་དག་ཏུ། །རྡོ་རྗེའི་རླུང་རྩེ་བྱ་བ་ཡིས། །
དབུག་པའི་སྦྱོར་བ་འདི་ཡིས་ནི། །ཚངས་པའི་མདུད་པ་བཤིག་པར་བྱ། །ཚངས་པ་ལ་སོགས་ལྷ་
རྣམས་འགྲོ། །ལྷུན་པོ་དག་ནི་གཡོ་འགྱུར་ཏེ། །དེ་ནི་ཐམས་ཅད་རྒྱས་པར་འགྱུར། །ཚངས་པ་ལ་
སོགས་ལྷ་རྣམས་བསད། །དང་བོ་ཡིས་ནི་སྦྱོར་བ་ཡི། །ཚངས་པའི་མདུད་པ་བཤིག་པར་བྱ། །དེ་
433

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བཤིགས་པས་ནི་བྷི་ནུ་བཤིག །དེ་ནས་དབང་ཕྱུག་འདུན་པ་བཤིག །དེ་ནས་གཏི་མུག་ལ་སོགས་
སྤངས། །ཚངས་པའི་སྒོ་ནི་སྦས་པ་ལ། །རླུང་གི་སྒོ་ནི་རྣམ་པར་བྱེད། །བསྡམ་པ་ཆེ་དང་འབིགས་
པ་ཆེ། །ཕྱག་རྒྱ་ཆེ་ནི་གསུམ་པ་ཡིན། །འདི་ནི་གསང་བ་གསུམ་ཡིན་ནོ། །དེ་དག་གི་ནི་སྦྱོར་
གྲུབ་གྲག །དེ་ཉིད་གསུམ་ནི་གང་རིག་པས། །དེས་ནི་འཇིག་རྟེན་གསུམ་རིག་གོ །གང་གིས་
འདི་ལ་གོམས་བྱས་ན། །ཐམས་ཅད་ཀྱི་ནི་མངའ་བདག་འགྱུར། །སྲུང་བ་ལྷ་ཡི་ལྷ་རྣམས་དང་། །
མི་ཡི་བདག་པོའི་བདག་པོར་འགྱུར། །དབང་སྐུར་ཀུན་ལ་དག་པ་ཡིན། །ཐམས་ཅད་མ་ལུས་
ལྡན་པར་འགྱུར། །དེས་ན་ལྷ་རྣམས་ཀུན་གྱིས་འབད། །ཕྱག་རྒྱ་ཆེ་ལ་གོམས་པར་བྱ། །ཕྱག་རྒྱ་
འདི་ཡིས་ཐམས་ཅད་འབྱུང་། །གྲུབ་པ་ཆེན་པོ་གང་ཡིན་ན། །རྣམ་གཉིས་དེ་ནི་དམ་པ་དང་། །
འཆི་བ་ལས་ནི་གྲོལ་བ་དང༌། །ལུས་སེམས་དག་ལ་ཕན་པ་འབྱུང་། །སེམས་ལ་གནས་པ་ཙམ་
གྱིས་ཀྱང༌། །མངལ་དུ་སྐྱེ་བར་མི་འགྱུར་རོ། །ཕྱག་རྒྱའི་དམ་ནི་ཇི་ལྟ་བུ། །ལུས་ཀྱི་ཕྱག་རྒྱ་དག་
ལས་ནི། །འགྲོ་བ་རྣམས་ནི་དེ་ལས་སྐྱེས། །ལས་ནི་རིགས་དྲུག་དག་ཀྱང་ཡིན། །ཆོས་ནི་ཆོས་ཀྱི་
ཕྱག་རྒྱ་ཡིན། །སེམས་ཀྱིས་དེ་བླང་ཉམས་སུ་སྦྱར། །བླ་མའི་ཞབས་ལ་བཏུད་བྱས་ཏེ། །བླ་མ་ལ་
གུས་དགའ་བར་བཟུང་། །འདི་ནི་དམ་ཚིག་ཕྱག་རྒྱ་འོ། །ཕྱག་རྒྱ་ཆེན་པོ་རྩ་དགུ་བསྡམས། །རྐང་
བ་ལག་པས་བསྡམས་བྱས་ཏེ། །རྩ་རྣམས་ཐམས་ཅད་འཐིབ་པར་བྱེད། །སྲོག་རླུང་ལན་གསུམ་
གདུང་བྱས་ཏེ། །དེ་རྗེས་ལངས་ལ་རྩ་རྣམས་ཕྱོགས། །ནད་རྣམས་ཐམས་ཅད་བཅོམ་ནས་ནི། །
ཕྱག་རྒྱ་ཆེན་པོའི་དོན་ཡང་རྫོགས། །ཇི་ལྟར་བར་སྣང་ནམ་མཁའ་ལས། །སྤྲིན་ཚོགས་འབར་བ་
འཁྲིགས་པ་དང་། །རླུང་གི་ཤུགས་ཀྱིས་གཏོར་བ་ལྟར། །དེ་བཞིན་ནང་གི་ལུས་འདི་དག
ཀྱིས་ཡོངས་སུ་གོས་གྱུར་ཀྱང་། །ཐབས་ཀྱི་རླུང་གིས་གཞོམ་པར་བྱ། །རྐང་བ་འབྱུང་བ་ལྔ་དག་
དང་། །ལས་ཀྱི་བྱ་བས་མཉེས་བྱ་ཞིང་། །དབང་བོ་ལ་ཞིང་དུབ་པའི་ཚེ། །རྩེ་གཅིག་སེམས་ཀྱི་
434

།ནི་གུ་མའི་གདམས་ངག་སྐོར་བཞུགས་སོ། །
ཙཔིཉྩ
དང་ལ་བཞག །བསྡམ་པ་ཆེན་པོས་གནད་པར་བྱ། །སྟོབས་ཀྱི་འཕྲུལ་འཁོར་འདི་ཡིས་ནི། །སྟེང་
དུ་ལྷ་ཡི་འཇིག་རྟེན་སྐྲག །རྐང་བ་འོག་ཏུ་བརྐྱང་བ་ཡིས། །ཀླུརྣམས་ཀུན་ཀྱང་སྐྲག་པར་བྱེད། །
ལག་པ་རྐྱང་སྐུམ་འདི་ཡིས་ནི། །ཕྱོགས་བཞི་དག་ཀྱང་གཡོ་བར་བྱེད། །འདི་ནི་དྷོ་ཧི་ཀར་མ་འོ། །
དང་བོའི་མིང་ནི་ཡི་གེ་ཡིན། །སྦྱོར་བ་ལྡན་ལ་བཤད་པར་བྱ། །དད་དང་ལྡན་པའི་འདོད་པ་
ཡིས། །རྣལ་འབྱོར་པ་ཉིད་ངེས་པར་ནི། །ཕྱག་རྒྱ་ཆེན་པོ་འགྲུབ་པ་ཡིན། །སྡོམ་པ་ཆེན་པོ་བཤད་
པར་བྱ། །རླུང་གིས་རླུང་ནི་འཇིག་པར་འགྱུར། །སྡོམ་པ་གཉིས་སུ་ཤེས་པར་བྱ། །ཇི་བཞིནཐིག་
ལེ་གནས་པ་དང་། །དྷོ་ཧི་བྷ་དྷའི་ལྷ་མོ་ཡིས། །མགྲིན་པ་སྡོམ་པ་ལྷ་ཡིན་ནོ། །དགང་བ་ཅན་དང་
བུམ་པ་ཅན། །ཕྱག་རྒྱ་བཟུང་བ་རྣལ་འབྱོར་བྱ། །སྐད་ཅིག་ཉིད་ལ་བསྡམ་པར་བྱ། །ལྷ་དང་ལྷ་
མིན་ཀུན་ལ་གསང༌། །བཤང་ལམ་བསྡམ་པ་དང་ལྡན་པས། །རླུང་ནི་རྣམ་པར་སྐུམ་པ་དང་། །
གྱེནདུ་བསླང་བ་བྱ་བ་མིན། །མཉམ་པའི་རླུང་དང་བསྲེ་བར་བྱ། །རྣལ་འབྱོར་བསྡམ་པར་བྱ་བ་
ཡིན། །དབུ་མའི་སྒོ་རུ་གཏད་པར་བྱ། །ལམ་གསུམ་རྣམ་པར་འགོག་པར་བྱ། །རླུང་ནི་ནང་དུ་
གཟུང་བར་བྱ། །སྲོག་གི་རླུང་ཡང་སྦྱང་བར་བྱ། །དེ་ལྟར་བྱས་པས་འོག་ཏུ་འབབ། །གྱེན་དུ་སྐྱོད་
པ་བྱ་བ་ཡིན། །སྟེང་འོག་རླུང་གི་སྦྱོར་བ་འོ། །འདི་ལྟར་མི་ཡི་ལུས་ལ་ནི། །གྲུབ་པའི་ལམ་ནི་རབ་
གསལ་བའོ། །ཉམས་མྱོང་སྐྱེ་ཞིང་ལུས་རྒྱས་འགྱུར། །རྒས་པར་ཡང་ནི་མི་འགྱུར་ཞིང་། །རྩ་
རྣམས་རྒྱུན་གྱིས་འབབ་པ་དང་། །རྟག་པར་འོག་ཏུ་འགྲོ་བ་ཡིན། །བསྡམས་པ་ཆེན་པོ་འདི་ཡིས་
ནི། །རྣམ་པར་ཟློག་པར་འགྱུར་བ་ཡིན། །གཤིས་ནི་ཐུར་དུ་འགྲོ་བ་ཡིན། །ལུས་ནི་ཕྱི་རོལ་འགྲོ་
བ་དང་། །མུར་བའི་ནང་དུ་ཆུ་འབབ་སྟེ། །དེ་ནི་བསྡམས་པས་ལྡོག་པར་འགྱུར། །ཇི་སྲིད་ཕྱི་རོལ་
འགྲོ་བ་དང་། །བསྡམས་པས་ལྡོག་པར་འགྱུར་བ་ཡིན། །དེ་བཞིན་ཀུན་གྱི་ལུས་ལ་ཡང་། །རྣལ་
འབྱོར་རྟག་ཏུ་ཤེས་པར་བྱ། །ལུས་ཀྱི་རྩ་ནི་མ་ལུས་དང་། །འདིས་ནི་བསྡམས་པར་རབ་ཏུ་གྲག །
435

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བསྡམས་པ་འདི་ཡི་མཐུ་ཡིས་ནི། །ལྷ་རྣམས་ཀུན་གྱིས་གསལ་བར་འགྱུར། །འདི་ལུང་བསྡམས་
པ་བཞི་ཡིན་ནོ། །འདི་ལྟར་སྡོམ་པ་བཞི་ཡིས་ནི། །ལམ་གསུམ་རྣམ་པར་དགག་པ་འོ། །ལམ་
གཅིག་པུ་ནི་གསལ་བ་ཡིན། །གྲུབ་པ་ལྷ་ཡི་ལམ་དུ་འགྲོ། །སྐྱེ་དང་འཆི་བའི་ལམ་གཉིས་སོ། །
འོག་གི་ལམ་དུ་བཤད་པ་ཡིན། །བསོད་ནམས་དང་ནི་རིགས་རྒྱུད་ཡིན། །སྐྱོན་གཉིས་རྣམ་པར་
བསལ་གྱུར་ན། །མཐར་ཐུག་རླུང་གསུམ་བུམ་པ་ཅན། །དེ་ཡི་རབ་ཏུ་མཉམ་པར་བྱ། །སྟེང་གི་
ལམ་དུ་བསྒོམས་བྱས་ལ། །རླུང་དང་ལྷན་ཅིག་སྦྱོར་བ་ཡིས། །བསྡམས་པས་ཆུ་རྒྱུན་འགོག་པ་
ལྟར། །འགྲོ་བ་ཐམས་ཅད་རྣམ་པར་འགོག །དེས་ན་དེ་ཡི་བཀའ་དྲིན་གྱིས། །དྷོ་ཀི་བ
གི་བསམས་པ
ཞེས་གྲགས་སོ། །གྲུབ་པའི་ལམ་ནི་ཡང་དག་ལྡན། །མི་ནི་འགྱུར་ཏེ་གཞན་དུ་མིན། །ཕྱག་རྒྱ་འདི་
ནི་ཤེས་པ་ཡིས། །གྲགས་པ་མདོ་ཡང་དོན་དང་ལྡན། །དེས་ནི་ཐམས་ཅད་ཤེས་པ་ཡིན། །ལམ་
འདི་གོམས་པ་མཐར་ཕྱིན་ན། །སྐུ་གསུམ་ཡེ་ཤེས་མཆོག་འཐོབ་འགྱུར། །འཆི་མེད་གྲུབ་པ་ཞེས
བྱ་བ་སློབ་དཔོན་རྣལ་འབྱོར་གྱི་དབང་ཕྱུག་ཆེན་པོ་བཱིར་ཝ་བས་མཛད་པ་རྫོགས་སོ། །པཎྚི་ཏ་
ཆེན་པོ་ཨི་ཏེ་བའི་ཞལ་སྔ་ནས། དམར་ལོ་ཙཱ་བས་ཏེལ་ཏོར་བསྒྱུར་བའོ། ༎